Subsidy Gas
వంటగ్యాస్‌ సిలిండర్ల ధర పెంపు
న్యూఢిల్లీ, నవంబరు 1: సబ్సిడీ సిలిండర్‌ గ్యాస్‌ ధరలు రెండురూపాయల చొప్పున పెరిగాయి. గడ చిన ఐదునెలల్లో సిలిండర్ల ధరలను ఆరుసార్లు పెంచాయి మార్కెటింగ్‌ కంపెనీలు. అలాగే జెట్‌ ఫ్యూయల్‌ విమానాల్లో వాడే ఇందనం కూడా 7.3 శాతం పెరిగింది. అంతర్జాతీయ ధోరణులు, విశ్వ విపణి స్థితిగతుల ఆధారంగా పెంచినట్లు గ్యాస్‌ కంపెనీలు చెపుతున్నాయి. 14.2 కిలోల సిలిండర్‌ ఇకపై 430.64 రూపాయలుగా ఉంటుంది. ప్రస్తు తం ఢిల్లీలో 428.59 రూపాయలుగా విక్రయిస్తు న్నారు. ఇక ఏవియేషన్‌ టర్బైన్‌ ఫ్యూయల్‌ (ఎటిఎఫ్‌)ధరలు కిలోలీటరుకు 3434.25 రూపాయలుగా పెరిగింది. ప్రస్తుతం ఢిల్లీలో వీటిధరలు కిలోలీటరుకు 50,260.23 రూపాయలుగా ఉంటుందని అంచనా. వరు సగా రెండోసారి ఎటిఎప్‌ధరలను పెంచింది. అక్టోబరులోనే 3.11శాతం పెంచింది. జూలై నెలనుంచి ఇప్పటివరకూ ఆరుసార్లు సబ్సిడీ వంటగ్యాస్‌ధరలు పెంచినట్లు తేలింది. చిన్న చిన్న మొత్తాల్లోనే పెంచాలని అంచనా వేసిం ది. ఎల్‌పిజి రేట్లు ప్రకారం చూస్తే అక్టోబరు 28వ తేదీ సిలిండరుకు 1.5 రూపాయలుగా పెం చింది. ఇక డీలర్లకు కమిషన్‌ పెంచడంతో అక్టోబరు ఒకటవ తేదీ 2.03 రూపాయలు పెరిగి 427.09 రూపాయలకు చేరింది. అంతకుముందు సెప్టెంబరు ఒకటవ తేదీ సిలిండరుకు 1.97 రూపాయలుగా పెంచారు. ఆగస్టు 16వ తేదీ 1.93 రూపాయలు, జూలై ఒకటవ తేదీ 14.2 కిలోల సిలిండరుపై 1.98 రూపాయలు చొప్పున ప్రభుత్వ కంపెనీలు పెంచాయి. వంటగ్యాస్‌పై సబ్సిడీలను తొలగించేం దుకు మార్కెట్‌ ఆధారిత రేట్లను పరిచయం చేయా లని డీజిల్‌ మార్కెట్‌ తరహాలోనే వంటగ్యాస్‌, కిరో సిన్‌లకు అమలుచేయాలని ప్రభుత్వం భావిస్తోంది. డీజిల్‌ ధరలు 2014నవంబరులోనే నియంత్రణ ఎత్తివేసింది. యుపిఎ ప్రభుత్వం ఈ నియిత్రణను ఎత్తివేసి ప్రతినెలా 50 పైసలు చొప్పున డీజిల్‌పై పెంచింది. ఇక సబ్సిడీ వంటగ్యాస్‌పై కూడా ప్రతి నెలా రెండురూపాయల చొప్పున పెంచడం వల్ల సబ్సిడీలను అధిగమించవచ్చని ప్రభుత్వం భావి స్తోంది. ఇక కిరోసిన్‌పరంగాచూస్తే ప్రభుత్వరంగం లోని ఆయిల్‌ కంపెనీలులీటరుకు 25పైసలు పెం చాలని అదికూడా ప్రతి పక్షం రోజులకోసారి పది నెలలపాటు పంఎచాలని చూస్తున్నాయి. జులైనుంచి ఇప్పటివరకూ ఎనిమిదిసార్లు కిరోసిన్‌ ధరలు పెరి గాయి. కిరోసిన్‌ ధరలు లీటరుకు ముంబై, ఢిల్లీల్లో 17.17రూపాయలుగా ఉన్నాయి. ఇక ఢిల్లీని కిరోసిన్‌ రహిత రాష్ట్రంగా ప్రకటిం చారు. దేశ రాజధానిలో సబ్సిడీతోకూడిన కిరోసిన్‌ ఎక్కడా అమ్మడంలేదు. ఇక నాన్‌ సబ్సిడీ వంటగ్యాస్‌ పరంగాచూస్తే కస్ట మర్లు తమ 12 సిలిండర్ల కోటా తర్వాత 14.2 కిలోల సిలిండర్లను 529.50 రూపాయలకు కొనుగోలుచేయాల్సి ఉం టుంది. ఒక్కొక్కసిలిండరుపై రూ.37.50 రూపాయలు పెంచారు. చమురుసంస్థలు ఎటిఎఫ్‌, వంటగ్యాస్‌ రేట్లు ప్రతినెలా ఒక టవ తేదీ సమీక్షించనున్నాయి. విదేశీ మారక ద్రవ్యం హెచ్చుతగ్గులు, డాలర్‌తో రూపాయి మార కం విలువలు వంటి వాటిని ప్రామాణికంగా తీసు కుని ఈధరల సవరణలు చేస్తామని ప్రకటించాయి.